Σείστρουρος

Ο σείστρουρος (επιστημονική-λατινική ονομασία  Sistrurus) είναι γένος από δηλητηριώδη φίδια που ανήκουν στη υποοικογένεια του κροταλία, τις κροταλίνες. Το γένος είναι ενδημικό της Βόρειας Αμερικής, συμπεριλαμβανομένου του Μεξικού. Η ονομασία του γένους προέρχεται από τις αρχαιοελληνικές λέξεις σείστρον (= κρόταλο) και ουρά.

Περιγραφή
Οι σείστρουροι διαφέρουν από τους καθαυτό κροταλίες (γένος Crotalus), τόσο στο μέγεθος (οι σείστρουροι είναι μικρότεροι), όσο και στις φολίδες: οι σείστρουροι φέρουν εννέα μεγάλες φολίδες-πλάκες στην κεφαλή (όπως το γένος Agkistrodon), ενώ στο Crotalus (και σχεδόν σε όλες τις άλλες εχιδνίδες), η κεφαλή καλύπτεται κυρίως από μεγάλο αριθμό πολύ μικρότερων φολίδων. Οι σείστρουροι έχουν ένα σχετικώς μικρό κρόταλο, που παράγει ήχο υψηλότερης συχνότητας, παρόμοια με βουητό, από όσο ένας καθαυτό κροταλίας.

Είδη
Σήμερα αναγνωρίζονται ευρύτερα τα εξής τρία είδη στο γένοςITIS, id=174301, Sistrurus, ανακτήθηκε στις 4 Νοεμβρίου 2006.:

 S. catenatus (Rafinesque, 1818)
 S. miliarius (Linnaeus, 1766)
 S. tergeminus (Say, 1823)

Παραπομπές

Σειστρουρος